TISCO ประกาศงบฯ แบงก์เจ้าแรก! รายได้ Q2 หด-ตั้งสำรองฯเพิ่ม ฉุดกำไรลดลง 26%
TISCO ประกาศงบฯ เจ้าแรก Q2 กำไร 1.33 พันลบ. ลดลง 26% หลังรายได้หด-ตั้งสำรองฯเพิ่ม
TISCO ประกาศงบฯ เจ้าแรก Q2 กำไร 1.33 พันลบ. ลดลง 26% หลังรายได้หด-ตั้งสำรองฯเพิ่ม
17 ก.ค. 2563

บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO ประกาศผลการดำเนินงานไตรมาส 2/2563 สิ้นสุด 30 มิ.ย.63 ดังนี้

ทั้งนี้ผลการดำเนินงานไตรมาสดังกล่าวปรับตัวลดลงเนื่องจากผลกระทบของการระบาดโควิด-19 ต่อภาวะการหยุดชะงักของเศรษฐกิจภายในประเทศ ธุรกิจธนาคารได้รับผลกระทบจากกิจกรรมทางเศรษฐกิจที่ลดลง ส่งผลให้กำไรสุทธิปรับตัวลดลงเมื่อเทียบกับไตรมาส 2 ปี 2562
โดยรายได้ดอกเบี้ยสุทธิเพิ่มขึ้น มาจากค่าใช้จ่ายดอกเบี้ยที่ลดลงตามการบริหารจัดการต้นทุนที่ดีในภาวะดอกเบี้ยขาลง อย่างไรก็ตามรายได้ที่มิใช่ดอกเบี้ยจากธุรกิจหลักปรับตัวลดลง จากการชะลอตัวของกิจกรรมทางเศรษฐกิจ โดยเฉพาะรายได้ค่าธรรมเนียมจากธุรกิจธนาคารพาณิชย์ ทั้งธุรกิจนายหน้าประกันภัย และค่าธรรมเนียมเกี่ยวกับการปล่อยสินเชื่อ เป็นไปตามปริมาณการปล่อยสินเชื่อใหม่ที่ลดลง
ขณะที่ผลขาดทุนด้านเครดิตที่คาดว่าจะเกิดขึ้นปรับตัวเพิ่มขึ้นจากการเปลี่ยนแปลงวิธีการคำนวณตามมาตรฐานบัญชี TFRS9 อีกทั้งเกิดจากการตั้งสำรองพิเศษตามการปรับสมมติฐานเกี่ยวกับภาวะเศรษฐกิจในอนาคต และระดับสินเชื่อที่มีการด้อยค่าด้านเครดิต (NPLs) ที่เพิ่มขึ้นในภาวะที่เศรษฐกิจชะลอตัว